b'\n_START_ARTICLE_\nBronius Vaitkevi\xc4\x8dius\n_START_SECTION_\nBiografija\n_START_PARAGRAPH_\n1943\xc2\xa0m. \xc4\xafstojo \xc4\xaf LLKJS. 1944\xc2\xa0m. LLKJS Vilkavi\xc5\xa1kio apskrities pogrindinio komiteto narys ir \xe2\x80\x9eJ\xc5\xabros\xe2\x80\x9c b\xc5\xabrio partizanas. 1945\xe2\x80\x931946\xc2\xa0m. laikra\xc5\xa1\xc4\x8dio \xe2\x80\x9ePergal\xc4\x97\xe2\x80\x9c redaktorius. 1948\xc2\xa0m. baig\xc4\x97 Respublikin\xc4\x99 partin\xc4\x99 mokykl\xc4\x85, 1953\xc2\xa0m.\xc2\xa0\xe2\x80\x93 Vilniaus universitet\xc4\x85, 1958\xc2\xa0m.\xc2\xa0\xe2\x80\x93 Visuomenini\xc5\xb3 moksl\xc5\xb3 akademij\xc4\x85 prie SSKP CK. 1958\xe2\x80\x931970\xc2\xa0m. Partijos istorijos instituto prie LKP CK direktoriaus pavaduotojas moksliniam darbui. 1969\xc2\xa0m. istorijos moksl\xc5\xb3 daktaras.  1970\xe2\x80\x931987\xc2\xa0m. Istorijos instituto direktorius, 1987\xe2\x80\x931992\xc2\xa0m. vyresnysis mokslo darbuotojas, 1978\xc2\xa0m. profesorius. Nuo 1980\xc2\xa0m. LSSR MA narys korespondentas. _NEWLINE_1970\xe2\x80\x931985\xc2\xa0m. S\xc4\x85jungin\xc4\x97s filatelist\xc5\xb3 draugijos Lietuvos skyriaus prezidiumo pirmininkas. 1973\xe2\x80\x931989\xc2\xa0m. SSRS-Lenkijos draugyst\xc4\x97s draugijos Lietuvos skyriaus valdybos prezidiumo pirmininkas. 1975\xe2\x80\x931986\xc2\xa0m. LSSR istorijos problemin\xc4\x97s (koordinacin\xc4\x97s) tarybos pirmininkas. 1971\xe2\x80\x931976\xc2\xa0m. kandidatas \xc4\xaf LKP CK narius._NEWLINE_1966\xe2\x80\x931975\xc2\xa0m. leidinio \xe2\x80\x9eKra\xc5\xa1totyra\xe2\x80\x9c, 1971\xe2\x80\x931987\xc2\xa0m. leidinio \xe2\x80\x9eLietuvos istorijos metra\xc5\xa1tis\xe2\x80\x9c vyr. redaktorius.'